《石鏊》
宋代·韦骧

石鏊久已传，往还迷所自。下马诘亭卒，指以水之涘。

徐行即其旁，执钁俟我至。问其将胡为，云此久埋秘。

泥沙亦易发，应手可立致。逡巡肆挥举，两鏊露精粹。

青如碧琅玕，光莹非琢治。圆模出自然，小大羌有贰。

石根不可穷，名鏊乃以类。象物固其偶，芜没良可喟。

傥非以名求，何以见珍异。顾我乏高才，为诗强标识。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。